Eugen Petersen

Eugen Adolf Hermann Petersen (16. august 1836 Heilinghafen – 14. detsember 1919 Hamburg) oli saksa kunstiajaloolane, arheoloog ja filoloog.Eesti teaduse biograafiline leksikon, 3. köide

Elulugu
Eugen Adolf Hermann Petersen oli õpetlase poeg.

Õppis filoloogiat ja arheoloogiat Kieli Ülikoolis, lõpetas Bonni Ülikooli. Auhinnatud töö "Theoprasti characteres" täiendatud variandi eest andis Kieli Ülikool talle filosoofiadoktori kraadi. Taani valitsuse stipendiumiga õppis Petersen kuni 1861 Rooma Arheoloogia Instituudis antiikkunsti ning täiendas end Napolis ja Firenzes. 

1862 töötas Briti Muuseumis  kunsti kogudega. Seejärel pidas Erlangeni Ülikoolis loenguid kreeka kunstist ja mütoloogiast ning sai seal 1862. aastal pro venia legendi "De Philocteta Euripidea" eest eradotsendi kutse. Oli 1873–1879 Tartu Ülikooli klassikalise filoloogia ja arheoloogia kateedri korraline professor, pidas loenguid antiikkunsti ajaloost, kreeka mütoloogiast, geograafiast ja topograafiast. 1874–79 täitis ühtlasi TÜ Kunstimuuseumi  ja raamatukogu juhataja ülesandeid. Pidas ettekandeid hellenistlikust templikultuurist, Heinrich Schliemanni väljakaevamistest Troojas jm. Tartust siirdus Praha Ülikooli. 

1880–1885 võttis koos Austria õpetlastega osa kolmest ekspeditsioonist Kreekasse ja Väike-Aasiasse; avaldas uurimisreiside kohta mitu raamatut. Petersoni teost Vana-Kreeka suurima skulptori Pheidiase loomingust peetakse epohhiloovaks. Temalt ilmus üle 100 teaduspublikatsiooni.

Viited

Teoseid
 Die Kunst des Pheidias. Berlin 1873
 Reisen in Lykien, Milyas und Kibryatis (kaasautor F. v Lischen). Wien, 1889
 Städte Pamphyliens und Pisidiens (kaasautor), Wien, 1890–1892).

Kirjandus
 Левицкий II, 475–479
 Brockhaus (1903), 16
 Nordisk familjebok Encyclopedi och Konversations lexikon. Stockholm, 1931, 913
 Raid, N. TÜ muuseumi ajaloost. // Kunst (1968), 31–39
 AKA arhiiv, f 402, n 3, s 1309
 Tartu ülikooli ajalugu: kolmes köites. Tallinn, 1982, II, 145–175.


Kategooria:Saksamaa kunstiteadlased
Kategooria:Eesti arheoloogid
Kategooria:Eesti filoloogid
Kategooria:Tartu Ülikooli ajaloo-keeleteaduskonna professorid
Kategooria:Tartu Ülikooli Raamatukogu direktorid
Kategooria:Bonni ülikooli vilistlased
Kategooria:Punase Kotka II klassi ordeni kavalerid
Kategooria:Sündinud 1836
Kategooria:Surnud 1919